Βίλα Γκέτι

Το **Μουσείο Βίλα Γκέτι** (), κοινώς αποκαλούμενο **Βίλα Γκέτι**, είναι εκπαιδευτικό κέντρο και μουσείο αφιερωμένο στις τέχνες και τους πολιτισμούς της Αρχαίας Ελλάδας, της Ρώμης και της Ετρουρίας. Βρίσκεται στη συνοικία Πασίφικ Παλισέιντς (*Pacific Palisades*) του Λος Άντζελες, στην Καλιφόρνια των Ηνωμένων Πολιτειών Αμερικής, στο ανατολικό άκρο της ακτής του Μαλιμπού.

Εξαρτάται από το Μουσείο Γκέτι, που έχει την κύρια έδρα του (Κέντρο Γκέτι) στο Λος Άντζελες, όπου στεγάζονται οι υπόλοιπες συλλογές εικαστικών τεχνών, καθώς και άλλες δραστηριότητες όπως οι υπηρεσίες έρευνας.

Το ίδρυμα οφείλει το όνομά του στον Αμερικανό επιχειρηματία Τζιν Πολ Γκέτι, ο οποίος συνεισέφερε τα απαραίτητα κεφάλαια, τα κτιριακά συγκροτήματα και τα έργα τέχνης που συνέλεγε από τη δεκαετία του 1930.

Η κατασκευή του Μουσείου-Βίλα Γκέτι άρχισε το 1970. Διαμορφώθηκε βάσει των βιλών αναψυχής της εποχής της Ρωμαϊκής Αυτοκρατορίας, κυρίως της «Έπαυλης των Παπύρων» στο Ερκουλάνεουμ, η οποία καταχώθηκε στη γη κατά την έκρηξη του Βεζούβιου το 79 μ.Χ. Δεν πρόκειται ωστόσο για ακριβές αντίγραφο, καθώς η έπαυλη έχει ανασκαφεί μόνο εν μέρει. Τον σχεδιασμό ανέλαβαν οι αρχιτέκτονες Ρόμπερτ Ε. Λάνγκντον Τζ. (*Robert E. Langdon Jr.*) και Έρνεστ Σ. Γουίλσον Τζ. (*Ernest C. Wilson, Jr.*), με τη γνωμοδότηση του αρχαιολόγου Νόρμαν Νιούρμπεργκ (*Norman Neuerburg*).

Το 1974 άνοιξε τις πόρτες του για το κοινό. Έκλεισε ωστόσο το 1997 προκειμένου να ανακαινιστεί και άνοιξε ξανά για το κοινό το 2006. Μετά την ανακαίνισή του, επαναλειτούργησε ως έδρα των αρχαιοελληνικών και ρωμαϊκών συλλογών.

## Φωτοθήκη


Αρχείο:Getty villa, loggiato sotto il peristilio esterno 01.JPG|Πρόσοψη εξωτερικής στοάς.
Αρχείο:Getty Villa Museum Entrance.jpg|Η είσοδος του μουσείου, από τον χώρο του θεάτρου.
Αρχείο:Getty villa, peristilio interno 04.JPG|Άποψη του περίστυλου χώρου και του κτιρίου του μουσείου.
Αρχείο:060807-002-GettyVilla002.jpg|Περίστυλος κήπος.
Αρχείο:The Getty Villa in the Pacific Palisades neighborhood of Los Angeles, California LCCN2013634969.tif|Περίστυλος κήπος (λεπτομέρεια).
Αρχείο:Getty villa, peristilio esterno 04.JPG|Παγκάκι στον εξωτερικό περίστυλο κήπο.
Αρχείο:Getty Villa (2).jpg|Η θολωτή οροφή και η κιονοστοιχία ενός από τους τοίχους που περικλείει τον κήπο (λεπτομέρεια).
Αρχείο:Getty Villa - Portico main courtyard.jpg|H στοά (*portico*) του κήπου.
Αρχείο:Getty Villa 3.jpg|Οροφή και κιονοστοιχία (λεπτομέρεια).
Αρχείο:Getty Villa - Interior (5305159210).jpg|Το κατάκλυστρο (*compluvium*) του αιθρίου (λεπτομέρεια).
Αρχείο:Getty Villa - Architecture (3151737116).jpg|Η στέγη του αιθρίου (*atrium*) με το κεντρικό άνοιγμα, το κατάκλυστρο (*compluvium*).
Αρχείο:Getty villa, atrio 06.JPG|Το αίθριο (*atrium*) με τη δεξαμενή συλλογής βρόχινου νερού (*impluvium*).
Αρχείο:Getty villa, atrio 04.JPG|Η δεξαμενή συλλογής βρόχινου νερού (*impluvium*) στο αίθριο.
Αρχείο:Getty villa 152 (6571413823).jpg|Αγγείο για τη μεταφορά ή την αποθήκευση νερού.
Αρχείο:Getty Villa - Collection (5304823671).jpg|Κλειδί με λαβή μορφής αλόγου (περ. 100-200 μ.Χ.).
Αρχείο:Getty villa 1419 (6571547759).jpg|Μπρούτζινο κλειδί της ρωμαϊκής περιόδου (περ. 200-400 μ.Χ.).
Αρχείο:Lansdowne Herakles Getty Museum (retouched).jpg|Μαρμάρινο εικονιστικό άγαλμα του ήρωα Ηρακλή (*Lansdowne Herakles*, περ. 125 μ.Χ.).
Αρχείο:Getty Villa - Collection (5305496294).jpg|Ταφικό μνημείο ενός κοριτσιού (120-140 μ.Χ.) - Η επιγραφή αναφέρει, εν μέρει, «Εδώ βρίσκεται το πιο όμορφο κορίτσι· τι κρίμα σε τόσο νεαρή ηλικία».
Αρχείο:Getty-Venus-Hygieia.jpg|Άγαλμα της Ιφιγένειας φιλοτεχνημένο στη Μικρά Ασία (περ. 200 μ.Χ.).
Αρχείο:Table support griffins Getty Villa 85.AA.106.jpg|Μορφή γρύπα που επιτίθενται σε ελαφίνα, τμήμα ενός διακοσμητικού στηρίγματος τραπεζιού (Νότια Ιταλία, 325-300 π.Χ.).
Αρχείο:Getty Villa - Collection (5304799159).jpg|Θεά της Γονιμότητας. Γλυπτό από ασβεστόλιθο (Χαλκολιθική περίοδος, Κύπρος, 3.000-2.500 π.Χ.).


## Πηγές
* 

Κατηγορία:Λος Άντζελες
Κατηγορία:Μουσεία τέχνης στις Ηνωμένες Πολιτείες
Κατηγορία:Εκθέματα στα μουσεία Γκέτι